Dringende ingryping by Kaapstad-aktekantoor versoek | Maroela Media
Die Demokratiese Alliansie doen 'n beroep op die nasionale departement van landbou, grondhervorming en landelike ontwikkeling om in te gryp by die aktekantoor in Kaapstad en dringend die agterstand te hanteer, kragtens 'n bevel in die Wes-Kaapse hooggeregshof.
"Ons sal die voorsitter van die portefeuljekomitee oor landbou, grondhervorming en landelike ontwikkeling ook skriftelik versoek om seker te maak minister Thoko Didiza lê haar planne voor om die chaos by dié kantoor te takel," het Annette Steyn, DA-LP, in 'n verklaring gesê.
Waar dit gewoonlik tussen vyf en sewe dae duur om 'n akte by die Kaapstadse aktekantoor te registreer het dit tydens die afsonderingsperiode tot tussen 27 en 29 werksdae toegeneem. In hierdie stadium blyk dit dat aktekantore in ander provinsies op volle kapasiteit bedryf word en min tot geen agterstande beleef nie en dit wil voorkom of daar baie min bewyse is van grootskaalse agterstand, het Steyn bygevoeg.
"Aktebesorgers in Kaapstad is intussen gedwing om die hof te nader om enige werk gedoen te kry en terwyl verklarings van die departement aandui dat hulle voldoen aan die hofbevel om op volle kapasiteit voort te gaan – onderworpe aan sosiale distansiëring en gesondheidsprotokol – is die ervaring op grondvlak dat vertragings en 'n gebrek aan kommunikasie voortduur."
In plaas daarvan dat die departement met aktebesorgers saamwerk om die kwessies aan te roer en ernstig aandag te skenk aan aanbevelings om die kantoor weer veilig te bedryf, word die Kaapstadse aktekantoor steeds op slegs 50% bedryf en verskonings word gemaak waarom die agterstand steeds verhoog, het Steyn gesê.
"Die DA sal ook parlementêre vrae indien om te bepaal hoe goed ander aktekantore in hierdie stadium vaar en waar daar agterstande is. Toe die DA verlede week 'n oorsigtelike inspeksie gedoen het, het ons gehoor dat [die vakbond] Nehawu daarop aandring dat die kantoor op slegs 30%-kapasiteit bedryf word en dat personeel eers na die perseel moet terugkeer tussen 12 en 48 uur ná ontsmetting indien daar 'n Covid-19-geval was."
Steyn voeg by die minister moet 'n sterk standpunt inneem. "Sy kan nie toelaat dat vakbonde beleid bepaal nie, veral nie as daardie beleid klaarblyklik slegs in een provinsie geld en tot sy nadeel is nie. Dit is dalk tyd dat die minister self 'n inspeksie doen en as die departement nie 'n veilige oplossing kan vind om die probleme te takel nie, moet daar ondersoek ingestel word oor dit wat ander aktekantore landswyd doen. Dieselfde reëls moet tog geld. As die departement homself reeds bewys het dat aktekantore in ander dele van die land veilig bedryf kan word, moet die Kaapstadse tak maklik in hul spoor kan volg."
Dieselfde DA wat nou kla omdat die aktekantoor Covid-19 as verskoning vir die agterstand gebruik, het vandat inperking begin het histeries mense left, right and centre in die Wes-Kaap vir corona getoets. Al hulle getoets toets toets het net onnodige vrese oor Corona aan die gang gesit. Vandaar die aktekantoor se agterstand. So die DA moenie nou kla nie.
Dit staatsdepartement. Hoekom sal hul werk as hul by huis kan sit en geld kry
Wie ? Die feetjies ?
Hemele behoede ons, en ek dog dit is net in TSHWANE waar eiendomstransaksie vertraag word oor lui amptenare wat beter kan dans, as wat hulle kan werk. Red NOU 'n nasie met soveel onbekwaamheid in sy midde!